**Nyílászáró csere**

A nyílászárók cseréje javasolt 3 réteg fokozottan hőszigetelt üvegezésű illetve üvegezetlen műanyag vagy fém nyílászárókra (maximum Uw=1,1 W/m2K üvegezett műanyag nyílászáró, illetve maximum Uw=1,4 W/m2K üvegezett fém nyílászáró esetében). Cserélendők a padlástérbe nyíló ajtók, valamint cserélendő a lépcsőtér feletti meredek szögű üveggúla is hőszigetelt szerkezetűre. Nem javasolt a G szárny ferde tetősík ablakainak cseréje (kupola tér), itt a javasolt megoldás egy fokozott hőszigetelésű áttetsző polikarbonát lemezzel a födém síkjában vízszintesen lezárni a kupola teret. Nem javasolt cserélni a már korábban cserélt hőszigetelt nyílászárókat.

A közbeszerzési kiírásban az elkészült konszignációs terv az irányadó. Mivel az épület a funkcióját a nyílászáró csere alatt is ellátja, ezért egyszerre maximum 5 apartman nyílászáróinak cseréje lehetséges.